Η **Πία Ζαντόρα** (πραγματικό όνομα: **Πία Αλφρέντα Σιπάνι**, 4 Μαΐου 1954 - ) είναι Αμερικανίδα ηθοποιός και τραγουδίστρια. Αφού εργάστηκε ως παιδί-ηθοποιός στο Μπρόντγουεϊ, σε περιφερειακά θέατρα και στην ταινία *Ο Άρης εναντίον της Γης* (1964), τράβηξε τα φώτα της δημοσιότητας το 1981 όταν, μετά τον πρωταγωνιστικό της ρόλο στην αμφιλεγόμενη ταινία *Η πεταλουδίτσα*, κέρδισε Χρυσή Σφαίρα ως Νέο Αστέρι της Χρονιάς ενώ ταυτόχρονα κέρδισε Χρυσό Βατόμουρο ως η Χειρότερη Ηθοποιός και το Χειρότερο Νέο Αστέρι για την ίδια ερμηνεία.

Όταν στη δεκαετία του 1980, η κινηματογραφική καριέρα της Ζαντόρα δεν κατάφερε να εισπράξει καλές κριτικές, εκείνη έστρεψε το ενδιαφέρον της στη μουσική. Ως τραγουδίστρια, έχει κυκλοφορήσει πολλά άλμπουμ με γνωστές δημοφιλείς επιτυχίες, συχνά με την υποστήριξη συμφωνικής ορχήστρας. Ήταν υποψήφια για Grammy το 1984.

Τα πρώτα χρόνια
---------------

Η Ζαντόρα γεννήθηκε στο Χόμποκεν του Νιου Τζέρσεϊ. Ο πατέρας της, Αλφόνς Σιπάνι, ήταν Ιταλοαμερικανός βιολονίστας και η μητέρα της, Σατουρνίνα Σιπάνι (το γένος Ζαντορόφσκι), ήταν Πολωνοαμερικανίδα υπεύθυνη σε θεατρικό βεστιάριο για παραγωγές στο Μπρόντγουεϊ, τη Μητροπολιτική Όπερα και την Όπερα της Νέας Υόρκης.

Η Χαντόρα ενσωμάτωσε μέρος του πατρικού ονόματος της μητέρας της στο καλλιτεχνικό της ψευδώνυμο. Εμφανίστηκε ως παιδί0ηθοποιός στο *Midgie Purvis* και έπαιξε τη μικρότερη αδερφή στην παράσταση στο Μπρόντγουεϊ του *Βιολιστή στη στέγη* (1964–66).

Καριέρα
-------

### Κινηματογράφος

Ο πρώτος κινηματογραφικός ρόλος της Ζαντόρα ήταν μιας νεαρής Αρειανής, στην ταινία του 1964 *Ο Άρης εναντίον της Γης*, που θεωρείται ευρέως ως μια από τις χειρότερες ταινίες που έγιναν ποτέ.

Η καριέρα της Ζαντόρα έκανε μικρή πρόοδο έως ότου, ενώ περιόδευε με ένα μιούζικαλ το 1972, γνώρισε τον 30 χρόνια μεγαλύτερό της Ισραηλινό Μεσουλάμ Ρικλίς. Παντρεύτηκαν στις 18 Σεπτεμβρίου 1977. Λίγο καιρό μετά τον γάμο της, η Ζαντόρα εμφανίστηκε σε έντυπες και τηλεοπτικές διαφημίσεις κρασιού μιας εταιρείας όπου ο σύζυγός της ήταν μέτοχος.

Πρωταγωνίστησε με τον Στέισι Κιτς και τον Όρσον Γουέλς στη μεταφορά του 1982 του μυθιστορήματος *Η πεταλουδίτσα*, της οποίας η πλοκή περιελάμβανε αιμομιξία πατέρα-κόρης. Στο σάουντρακ η Ζαντόρα τραγουδούσε το «It's Wrong for Me to Love You». Κέρδισε Χρυσή Σφαίρα εκείνη τη χρονιά ως το καλύτερο νέο αστέρι της χρονιάς εν μέσω κατηγοριών ότι ο Ρικλίς είχε αγοράσει το βραβείο μέσω διαφημιστικής καμπάνιας που περιελάμβανε την εικόνα της Ζαντόρα σε διαφημιστικές πινακίδες στη λεωφόρο Sunset Boulevard, δημοσίευση στο περιοδικό *Playboy* και παροχές στους ψηφοφόρους των Χρυσών Σφαιρών. Οι περισσότεροι κριτικοί, ωστόσο, έκριναν αρνητικά την ερμηνεία της (για παράδειγμα, ο κριτικός κινηματογράφου της εφημερίδας The New York Times Βίνσεντ Κάνμπυ περιέγραψε την ερμηνεία της Ζαντόρα στην ταινία ως «θεαματικά ανεπαρκή»), και έλαβε δύο Χρυσά Βατόμουρα το 1982 ως το Χειρότερο Νέο Αστέρι και ως η χειρότερη ηθοποιός.

Η Ζαντόρα πρωταγωνίστησε αργότερα στην ταινία του 1982 *Έντιμος δολοφόνος*, μια κωμωδία β΄κατηγορίας με συμπρωταγωνιστές τους Τέλι Σαβάλας και Ντέζι Αρνάζ Τζούνιορ. Το 1983 εμφανίστηκε στην κινηματογραφική μεταφορά του μυθιστορήματος του Χάρολντ Ρόμπινς *The Lonely Lady*, ως επίδοξη σεναριογράφος που πετυχαίνει αφού επιζήσει από σεξουαλική επίθεση. Για αυτή την ερμηνεία έλαβε Χρυσό Βατόμουρο το 1983 στην κατηγορία Χειρότερη Γυναικεία Ερμηνεία. Με βάση την πολλαπλή αναγνώριση από τα βραβεία Χρυσό Βατόμουρο, η Ζαντόρα ονομάστηκε το Χειρότερο Νέο αστέρι της δεκαετίας (1980–89) και προτάθηκε ως η χειρότερη ηθοποιός της δεκαετίας του 1980.

Το 1985, η Ζαντόρα πρωταγωνίστησε ως το αντικείμενο του πόθου ενός εξωγήινου στη μουσική κωμωδία *Voyage of the Rock Aliens*. Εκτός από την κωμική της πλευρά, η ταινία ανέδειξε και τα μουσικά της ταλέντα και περιλάμβανε τα μισά τραγούδια από το άλμπουμ της *Let's Dance Tonight* του 1984. Το 1988 εμφανίστηκε ως μπίτνικ στην ταινία του Τζον Γουότερς *Hairspray*, για την οποία ο κριτικός κινηματογράφου Ρότζερ Ίμπερτ έγραψε: «Αν τίποτα άλλο δεν αξίζει για να πληρώσετε εισιτήριο για αυτήν την ταινία, ίσως πειστείτε από την προοπτική της απαγγελίας του *Ουρλιαχτού* του Άλεν Γκίνσμπεργκ από τη Ζαντόρα.

Το 2000, η Ζαντόρα προτάθηκε στα 20ά βραβεία Χρυσό Βατόμουρο ως η χειρότερη ηθοποιός του αιώνα, χάνοντας τελικά από τη Μαντόνα.

### Μουσική

Αν και ως ηθοποιός, οι ερμηνείες της Ζαντόρα έχουν προκαλέσει την εχθρότητα των κριτικών, έχει σημειώσει μεγαλύτερη επιτυχία ως τραγουδίστρια. Η διασκευή της Ζαντόρα της επιτυχίας της Σίρλεϊ Έλις "The Clapping Song", που ηχογραφήθηκε για την ταινία του *The Lonely Lady* το 1983, έφτασε στο top 40 των ΗΠΑ (η μοναδική της επιτυχία στα Top 40 στο Billboard Hot 100) και το 1984 είχε επιτυχία ντουέτο με τον Τζερμέιν Τζάκσον με τίτλο "When the Rain Begins to Fall" από την ταινία *Voyage of the Rock Aliens.* Το 1985, έλαβε υποψηφιότητα για βραβείο Grammy Καλύτερης Γυναικείας Ροκ Φωνητικής Ερμηνείας για το τραγούδι "Rock It Out", χάνοντας από το "Better Be Good to Me" της Τίνα Τέρνερ. Επίσης το 1985, η Ζαντόρα κυκλοφόρησε το *Pia & Phil,* ένα άλμπουμ με γνωστές επιτυχίες με τη συνοδεία της Φιλαρμονικςή Ορχήστρας του Λονδίνου και ηχογράφησε ένα επόμενο άλμπουμ το 1986 με τίτλο *I Am What I Am*.

Το 1988, η Ζαντόρα έβγαλε ένα άλμπουμ με τίτλο *When the Lights Go Out.* Το άλμπουμ κυκλοφόρησε μόνο στην Ευρώπη και το σινγκλ "Dance Out of My Head" δεν μπήκε στους καταλόγους επιτυχιών παρά τους κορυφαίους παραγωγούς και τα ρεμίξ των κλαμπ. Το 1989, η Ζαντόρα ηχογράφησε το άλμπουμ *Pia Z*, που επίσης απέτυχε να μπει στους καταλόγους επιτυχιών. *Το Pia—The Platinum Collection,* μια συλλογή τριών CD, κυκλοφόρησε το 1993 και πωλήθηκε στις Ηνωμένες Πολιτείες μέσω διαφημίσεων. Το άλμπουμ περιελάμβανε ανασυσκευασμένες εκδόσεις των *Pia & Phil,* *I Am What I Am* και *Pia Today!*

Το 1994, η Ζαντόρα έκανεμια εμφάνιση στην κωμωδία *Τρελές σφαίρες 33⅓: Η τελευταία προσβολή,* όπου ερμήνευσε το "This Could Be the Start of Something Big" κατά τη διάρκεια μιας παρωδίας ενός μουσικού νούμερου των βραβείων Όσκαρ.

Σύμφωνα με τος ιστότοπό της, το 2020 η Ζαντόρα κυκλοφόρησε νέο άλμπουμ με γνωστές αμερικανικές επιτυχίες, με τίτλο *All or Nothing At All*.

### Καμπαρέ

Το 2011, η Ζαντόρα ξεκίνησε μια μικρή προσπάθεια επιστροφής με ένα σόου καμπαρέ με τίτλο *Pia Zadora: Back Again, and Standing Tall.* Τον Φεβρουάριο, εμφανίστηκε στο θέατρο Eissey Campus στο Palm Beach Gardens της Φλόριντας.

Από το 2013, η Ζαντόρα ερμηνεύει το *Pia's Place* στο εστιατόριο Piero's Italian Cuisine του Λας Βέγκας.

Προσωπική ζωή
-------------

Η Ζαντόρα παντρεύτηκε τον επιχειρηματία Μεσουλάμ Ρικλίς το 1977, όταν εκείνη ήταν 23 ετών και εκείνος 54. Ήταν πρώτο όνομα στο ξενοδοχείο Riviera στο Λας Βέγκας στις αρχές της δεκαετίας του 1970 λόγω της σχέσης της με τον Ρικλίς και τον Φρανκ Σινάτρα. Ο Ζαντόρα και ο Ρικλίς αγόρασαν μια έπαυλη στο Μπέβερλι Χιλς τον Ιανουάριο του 1988 από τον ιδιοκτήτη των Λος Άντζελες Λέικερς, Τζέρι Μπας, έναντι σχεδόν 7 εκατομμυρίων δολαρίων. Κατέστρεψαν το μεγαλύτερο μέρος της, ενώ διατήρησαν τους ξενώνες, ισχυριζόμενοι ότι οι τερμίτες και ο χρόνος είχαν δυσκολέψει τις επισκευές.

Το σπίτι, το οποίο κάποτε μοιράζονταν οι Ντάγκλας Φέρμπανκς και Μαίρη Πίκφορντ, γκρεμίστηκε και ένα νέο σπίτι 25.000 τ.μ. χτίστηκε στο οικόπεδο. Η Ζαντόρα ισχυρίστηκε αργότερα ότι το ακίνητο κατεδαφίστηκε λόγω ενός τρομαχτικού οράματος που είχε εκείνη και τα παιδιά, όσο ο σύζυγός της έλειπε για δουλειές. Ο Ρικλίς παρήγγειλε ένα γυμνό πορτρέτο της Ζαντόρα με λάδι, το οποίο υποδεχόταν τους επισκέπτες.

Με τον πρώτο σύζυγό της, Ρικλίς, απέκτησε την Κάντι Ζαντόρα (1985 - ) και τον Κρίστοφερ Μπάρζι (1987 - ). Η Κάντι πήρε το όνομά της από τον κινηματογραφικό χαρακτήρα του Ζαντόρα στο *Η πεταλουδίτσα,* ο οποίος αργότερα ενέπνευσε τον τηλεφωνικό αριθμό του σταθμού σταθμού KADY-TV της Καλιφόρνιας, μετά την αγορά του από τον Ρικλίς το 1988. Όταν τον πούλησε, ο αριθμός του σταθμού άλλαξε.

Η Ζαντόρα και ο Ρικλίς χώρισαν το 1993 και η Ζαντόρα παρέμεινε στην έπαυλη μέχρι τα τέλη του 2005 ή τις αρχές του 2006, οπότε την πούλησε στον Κορεάτη επιχειρηματία Κόρι Χονγκ έναντι 17.650.000 δολαρίων ΗΠΑ.

Ο δεύτερος σύζυγος της Ζαντόρα ήταν ο συγγραφέας-σκηνοθέτης Τζόναθαν Κάουφερ. Έμειναν παντρεμένοι από τον Αύγουστο του 1995 έως τον Νοέμβριο του 2001 και απέκτησαν ένα παιδί, τον Τζόρνταν Μάξγουελ Κάουφερ. Το 2010 ο Κάουφερ άσκησε μήνυση για συκοφαντική δυσφήμιση κατά της Ζαντόρα, ισχυριζόμενος ότι εκείνη είχε κατηγορήσει ψευδώς τον Κάουφερ ότι παρενοχλούσε σεξουαλικά τον γιο τους. Η μήνυση απορρίφθηκε επειδή ο προεδρεύων δικαστής θεώρησε ότι τα σχόλια της Ζαντόρα δεν μπορούσαν να χρησιμοποιηθούν στη δίκη.

Η Ζαντόρα έχει παντρευτεί τον Μάικλ Τζέφρις, έναν ντετέκτιβ του Αστυνομικού Τμήματος του Λας Βέγκας, από το 2005 και επί του παρόντος κατοικεί στο Σάμερλιν της Νεβάδας. Οι δυο τους γνωρίστηκαν όταν η Ζαντόρα επικοινώνησε με την αστυνομία του Λας Βέγκας για να αναφέρει ένα περιστατικό παρακολούθησης.

Τον Ιούνιο του 2013, μετά από καβγά με τον έφηβο γιο της Τζόρνταν, η Ζαντόρα κατηγορήθηκε για ενδοοικογενειακή βία και φυλακίστηκε. Η Ζαντόρα, η οποία παραδέχτηκε ότι είχε καταναλώσει αλκοόλ πριν από το περιστατικό, έλαβε εντολή από τον δικαστή «να μείνει μακριά από προβλήματα για έναν χρόνο και να παρακολουθήσει συμβουλευτική για να ελέγξει τις παρορμήσεις της».

Τον Σεπτέμβριο του 2014, η Ζαντόρα νοσηλεύτηκε στη μονάδα εντατικής θεραπείας του Πανεπιστημιακού Ιατρικού Κέντρου της Νότιας Νεβάδας λόγω τραυματισμών στο κεφάλι και στα πόδια που υπέστη σε ατύχημα με καρότσι γκολφ. Τον Δεκέμβριο, είχε επιστρέψει στη δουλειά.

Φιλμογραφία
-----------

| Έτος | Πρωτότυπος τίτλος | Τίτλος στα ελληνικά | Ρόλος |
| --- | --- | --- | --- |
| 1964 | *Santa Claus Conquers the Martians* | *Ο Άρης εναντίον της Γης* | Γκίρμαρ |
| 1982 | *Butterfly* | *Η πεταλουδίτσα* | Κάντι Τάιλερ |
| *Fake-Out* | *Έντιμος δολοφόνος* | Μπόμπι Γουόρεν |
| 1983 | *The Lonely Lady* |  | Τζεριλί Ράνταλ |
| 1984 | *Voyage of the Rock Aliens* |  | Ντι Ντι |
| 1985 | *Der Formel Eins Film* |  | Πία Ζαντόρα |
| 1988 | *Hairspray* |  | μπίτνικ |
| 1989 | *Troop Beverly Hills* |  | Πία Ζαντόρα |
| 1994 | *Naked Gun 33 1/3: The Final Insult* | *Τρελές σφαίρες 33⅓: Η τελευταία προσβολή* |

Δισκογραφία
-----------

* 1982: *Pia*
* 1984: *Let's Dance Tonight*
* 1985: *Pia & Phil*
* 1986: *I Am What I Am*
* 1988: *When the Lights Go Out*
* 1989: *Pia Z*
* 1989: *Pia Today!*
* 1993: *Only for Romantics* (promo only)
* 1993: *The Platinum Collection*
* 2020: *All or Nothing at All*

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 28  Απριλίου 2014.
2. ↑  (Αγγλικά) *Internet Broadway Database*. 88293. Ανακτήθηκε στις 9  Οκτωβρίου 2017.
3. ↑  *filmportal.de*. 65b705a3aae540b98cf3336e17535a8b. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 15  Δεκεμβρίου 2014.
5. 1 2  razzies.com/asp/content/XcNewsPlus.asp?cmd=view&articleid=22. Ανακτήθηκε στις 16  Νοεμβρίου 2019.
6. ↑  razzies.com/asp/content/XcNewsPlus.asp?cmd=view&articleid=23. Ανακτήθηκε στις 16  Νοεμβρίου 2019.
7. ↑  Andrea LeVasseur (2014). «Pia Zadora - Biography - Movies & TV - NYTimes.com». *The New York Times*. Αρχειοθετήθηκε από το πρωτότυπο στις 11 Αυγούστου 2014. Ανακτήθηκε στις 2 Αυγούστου 2014.
8. ↑  Canby, Vincent (5 Φεβρουαρίου 1982). «Pia Zadora in Cain's 'Butterfly'». Αρχειοθετήθηκε από το πρωτότυπο στις 20 Μαΐου 2011.
9. ↑  «The Golden Globes». TheGoldenGlobes.com. Αρχειοθετήθηκε από το πρωτότυπο στις 11 Φεβρουαρίου 2012. Ανακτήθηκε στις 12 Δεκεμβρίου 2012.
10. ↑  «Obituary notice for Saturnina Schipani, died April 2, 2005». *The New York Times*. 2005-04-05.. Ανακτήθηκε στις 2010-05-22.
11. ↑  «Pia Zadora in Coconut Ballroom». Nl.newsbank.com. Ανακτήθηκε στις 12 Δεκεμβρίου 2012.
12. ↑  Churnin, Nancy (1992-07-03). «Zadora Brings Her Musical Bio to S.D.». Pqasb.pqarchiver.com. Αρχειοθετήθηκε από το πρωτότυπο στις 2012-10-06.. Ανακτήθηκε στις 2012-12-12.
13. ↑  «Pia Zadora relishes her stardom». The New York Times Company. 7 Μαρτίου 1982. Ανακτήθηκε στις 14 Ιανουαρίου 2018.
14. ↑  «Pia Zadora». *Golden Globes*. Ανακτήθηκε στις 1 Αυγούστου 2023.
15. 1 2  «Wait Wait...Don't Tell Me!». NPR. 20 Ιανουαρίου 2007. Ανακτήθηκε στις 12 Δεκεμβρίου 2012.
16. ↑  Duke, Alan (3 Ιουνίου 2013). «Pia Zadora charged in fight with son over bedtime». *CNN Entertainment*. Cable News Network. Ανακτήθηκε στις 31 Μαρτίου 2018.
17. ↑  Abramovitch, Seth (8 Ιανουαρίου 2015). «Golden Globes: Pia Zadora Defends Controversial Win, Insists Ex-Husband "Did Not Buy" Award». *The Hollywood Reporter*. The Hollywood Reporter. Ανακτήθηκε στις 31 Μαρτίου 2018.
18. ↑  Canby, Vincent (1982-02-05). «PIA ZADORA IN CAIN'S 'BUTTERFLY'». *The New York Times*.. Ανακτήθηκε στις 2021-02-10.
19. ↑  Dembrow, Dylan (26 Φεβρουαρίου 2017). «15 Actors Who Have Won The Most Razzie Awards». *Screen Rant*. screenrant.com. Ανακτήθηκε στις 10 Φεβρουαρίου 2021.
20. ↑  «1982 RAZZIE Nominees & "Winners" - The Official RAZZIE Forum». Razzies.com. Αρχειοθετήθηκε από το πρωτότυπο στις 26 Μαρτίου 2008. Ανακτήθηκε στις 12 Δεκεμβρίου 2012.
21. ↑  «Home of the Golden Raspberry Award Foundation». Razzies.com. Αρχειοθετήθηκε από το πρωτότυπο στις 11 Μαΐου 2013. Ανακτήθηκε στις 12 Δεκεμβρίου 2012.
22. ↑  «Hairspray». Ebert Digital LLC. 26 Φεβρουαρίου 1988. Ανακτήθηκε στις 6 Δεκεμβρίου 2018.
23. ↑  «Pia & Phil». Discogs. Ανακτήθηκε στις 21 Φεβρουαρίου 2017.
24. ↑  «Pia Zadora - I Am What I Am». Discogs. Ανακτήθηκε στις 21 Φεβρουαρίου 2017.
25. ↑  «Only for Romantics by Pia Zadora». Sonemic Inc. Ανακτήθηκε στις 21 Φεβρουαρίου 2017.
26. ↑  «Pia - The Platinum Collection». Discogs. Ανακτήθηκε στις 21 Φεβρουαρίου 2017.
27. ↑  «Pia Zadora makes musical comeback». www.pbpulse.com. Αρχειοθετήθηκε από το πρωτότυπο στις 15 Αυγούστου 2014. Ανακτήθηκε στις 2 Αυγούστου 2014.
28. ↑  Katsilometes, John (7 Μαΐου 2020). «Pia to the Z». *Las Vegas Review-Journal*. Las Vegas Review-Journal, Inc. Ανακτήθηκε στις 17 Ιουλίου 2020.
29. ↑  «Pia Zadora - The Biography». Stomptokyo.com. 21 Ιανουαρίου 2002. Ανακτήθηκε στις 12 Δεκεμβρίου 2012.
30. ↑  «Parade | Celebrate Israel». Salutetoisrael.com. Αρχειοθετήθηκε από το πρωτότυπο στις 18 Μαΐου 2010. Ανακτήθηκε στις 12 Δεκεμβρίου 2012.
31. ↑  «The Real Estalker: PickFair Hits the Market at a High Price». Realestalker.blogspot.com. 9 Σεπτεμβρίου 2008. Ανακτήθηκε στις 12 Δεκεμβρίου 2012.
32. ↑  «Judge Grants Motion by Lawyers for Pia Zadora to Toss Defamation Suit». *Beverly Hills Courier*. BH Courier. 8 Δεκεμβρίου 2010. Αρχειοθετήθηκε από το πρωτότυπο στις 27 Δεκεμβρίου 2018. Ανακτήθηκε στις 26 Δεκεμβρίου 2018.
33. ↑  «Action News at 11pm». *KTNV*. June 1, 2013.
34. ↑  «PopCultureClassics.com». PopCultureClassics.com. Ανακτήθηκε στις 12 Δεκεμβρίου 2012.
35. ↑  Duke, Alan (3 Ιουνίου 2013). «Pia Zadora charged in fight with son over bedtime». *CNN Entertainment*. Cable News network. Ανακτήθηκε στις 31 Μαρτίου 2018.
36. ↑  Barnes, Bethany· Lapan, Tovin (12 Σεπτεμβρίου 2013). «Strip performer Pia Zadora must undergo alcohol and anger counseling or face jail time in domestic abuse case». *Las Vegas Sun*. Las Vegas Sun. Ανακτήθηκε στις 26 Δεκεμβρίου 2018.
37. ↑  Katsilometes, John (12 Σεπτεμβρίου 2014). «Pia Zadora suffers head injury in golf cart accident». *Las Vegas Sun*. Las Vegas Sun. Ανακτήθηκε στις 8 Μαΐου 2020.
38. ↑  Stapleton, Susan (25 Νοεμβρίου 2014). «Pia Zadora Is Back at Piero's, Ready for the Holidays». *Eater Vegas* (στα Αγγλικά). Ανακτήθηκε στις 1 Αυγούστου 2023.

Εξωτερικοί σύνδεσμοι
--------------------

* Πία Ζαντόρα στην IMDb
* Πία Ζαντόρα στο Internet Broadway Database (Αγγλικά)
* Πία Ζαντόρα στο AllMovie